| **SPM-3 Medved** |
| --- |
|  |
| **Tipas** | policijos šarvuotis |
| **Kūrėjas** | VIC (*ООО ВИЦ*) |
| **Šalis** | Rusijos vėliava Rusija |
| **Sukurta** | 2000 m. |
| **Gaminta** |  |
| **Gamintojas** |  |
| **Pagaminta vienetų** |  ? |
| **Naudota** |  |
| **Charakteristikos** |
| **Ekipažas** | 2 + 8 |
| **Masė (t)** | 10000 kg |
| **Kovinė masė (t)** | 12000 kg |
| **Ilgis (m)** | 5,9 |
| **Plotis (m)** | 2,5 |
| **Aukštis (m)** | 2,6 |
|  |
| **Šarvo storis (mm)** |  |
| **Pagrindinis ginklas** | kulkosvaidis Kord ar PKTM ar automatinis granatsvaidis |
| **Kalibras** | 12,7 mm ar 7,62 mm ar 30 mm |
| **Papildomi ginklai** |  |
|  |
| **Važiuoklė (formulė)** | 4х4 |
| **Kelio prošvaisa** | 50 cm |
| **Variklis** | 8 cil. dyzelis JaMZ 7601 (*ЯМЗ 7601*) |
| **Variklio galia (AJ, (kW))** | 330 AG |
| **Kuras** | dyzelinas |
| **Nuotolis plentu (km)** | 1400 km |
|  |
| **Važiavimo greitis (km/h)** | 90 km/h (plentu), 30-50 km/h (bekele) |
| **Plaukimo greitis (km/h)** | - |
| **Įveik.sienelės aukštis (m)** |  |
| **Įveik.griovio plotis (m)** |  |
| **Įveik.įkalnė** |  |

**SPM-3 Medved** (rus. *СПМ-3*, iš *специальная полицейская машина* 'specialioji policijos mašina'; rus. *Медведь* 'lokys') - Rusijos konstrukcijos policijos šarvuotis su sustiprinta priešminine apsauga, Tai rusiškas JAV MRAP (angl. *Mine Resistant Ambush Protected* 'minoms atsparus, nuo pasalų apsaugotas') šarvuočių analogas. 
  
SPM-3 sukonstravo Rusijos kompanijos OOO „Karinė pramoninė kompanija" padalinio OOO VIC specialistai. Pagamintas vienas prototipinis egzempliorius.

Paskirtis
---------

SPM-3 Medved numatytas naudoti policinėse pajėgose kaip transporto priemonę ir operatyvinė tarnybinę mašiną atliekant priešteroristines operacijas, malšinant masines riaušes, pasienio zonos apsaugoje, teritorinės gynybos operacijose. 
Pagrindinė paskirtis - žmonių pervežimas, apsaugant nuo šaulių ginklų, minų, cheminio ginklo. 

SPM-3 Medved gali būti naudojamas kaip:

* šarvuotasis transporteris,
* PTVR, minosvaidžių ir panašios technikos platforma,
* štabo mašina,
* žvalgybinis patrulinis šarvuotis,
* medicininis šarvuotis,
* kolonų palydų šarvuotis.

Konstrukcijos ypatumai
----------------------

Mašinos korpusas nešantysis. Užpakalinėje korpuso dalyje yra atveriamos durys desantui laipinti (SPM-3 gali pervežti 8 žmonių desantą). Dugno skerspjūvis V pavidalo, išsklaidantis sprogimo energiją. Mašinos pakaba visiškai nepriklausoma, torsioninė, unifikuota su BTR-90 pakaba. Transmisijoje panaudoti „Ural" šeimos sunkvežimių serijiniai mazgai ir agregatai. 

Pirmojo egzemplioriaus variklis - 8 cilindrų V pavidalo 300 AG galingumo dyzelis JaMZ 7601 (*ЯМЗ 7601*). Mašinos tarpremontinė rida - 250 tūkst. km, variklio resursas - 800 tūkst. km.. Pilnais bakais gali nuvažiuoti 1400 km.

### Šarvuotė ir ginkluotė

Mašinos šarvuotė diferencijuota. Korpusas ir stiklai atlaiko iš 100 m šautuvo SVD iššautą 7,62 mm šarvamušę kulką. 
Šarvuotis atlaiko po ratu sprogusį 6 kg trotilo užtaisą. Didelį priešmininį atsparumą suteikia ne tik V pavidalo dugnas, bet ir 50 cm prošvaisa, nemaža masė - 12000 kg. 
  
Mašina su filtravimo vėdinimo įrangą. 

Mašina gali būti apginkluota įvairia technika, priklausomai pagal numatomus uždavinius. Tai gali būti:

* įvairių kalibrų kulkosvaidžiai (12,7 mm kulkosvaidis KORD, 7,62 mm PKTM)
* PTVR leistuvai,
* 30 mm automatiniai granatsvaidžiai ir kt.

Ugnies valdymo sistemą sudaro mažo apšviestumo lygio telekamera, lazerinis tolimatis, bortinis kompiuteris, skystakristalis spalvinis monitorius, kurį naudodamas taikytojas gali nuotoliniu būdu valdyti kulkosvaidį. 

### Papildoma įranga

Papildoma įranga gali būti radiju valdomų sprogmenų bokavimo įranga „Pelena", radiacinės ir cheminės žvalgybos įranga, dūmų uždangų statymo įranga, perimetrinė neletalioji gynybos įranga *Rulet VV* (rus. *Рулет ВВ*), nuotolinio valdymo ksenoninis prožektorius su keičiamais darbo režimais (ir su stroboskopine veikimo moda), ratų gesinimo sistemas *Doping*, specialioji garsiakalbinė sistema, švyturėliai ir kt.

Perspektyva
-----------

SPM-3 Medved praėjo gamyklinius bandymus. Gaminant patobulintą prototipą numatoma naudoti galingesnį variklį JaMZ-536, pagerintą balistinę ir priešmininę apsaugą, nuotolinio valdymo ginkluotę, pagerinti ergonomiką.

Šarvuotis domina Rusijos Federacijos Vidaus reikalų kariuomenę ir Ginkluotąsias pajėgas.

Nuorodos
--------

1. ↑   Archyvuota kopija 2009-04-17 iš Wayback Machine projekto.

* Российская бронированная полицейская машина СПМ-3 "Медведь" ни в чем не уступает лучшим зарубежным аналогам
* ООО «Военно-промышленная компания» представляет СПМ-3
* Неукротимая планета
* Бронеавтомобиль СПМ-3 старшии брат Тигра (Video)